Ivars Priedītis

Ivars Priedītis (dzimis ) ir latviešu uzņēmējs un politiķis, bijušais AS “Latvijas Krājbanka” prezidents.

Latvijas PSR laikā viņš bija Latvijas Ļeņina komunistiskās jaunatnes savienības Centrālās komitejas (CK) pirmais sekretārs un Latvijas Komunistiskās partijas (LKP) CK biroja locekļa kandidāts. 
Pārbūves laikā 1988. gadā Arņa Kalniņa vadībā darbojās Latvijas ĻKJS Centrālās Komitejas izveidotajā darba grupā, kuras sastāvā bija arī Jānis Āboltiņš, Edgars Ameriks, Valentīna Andrejeva, Dainis Babulis, V. Bļinovs, Inesis Feiferis, Ojārs Kehris un Elmārs Siliņš. Tā izstrādāja Latvijas PSR saimnieciskās vadīšanas pārkārtošanās modeli līdz 2005. gadam.Latvijas ĻKJS CK darba grupa piedāvā Padomju Jaunatne, 1988. gada 7. septembrī

Pēc Latvijas neatkarības atjaunošanas Priedītis bija investīciju un trasta sabiedrības "Loko" līdzīpašnieks, apdrošināšanas sabiedrības "Ergo Latvija" valdes loceklis,Komjaunatnes kalums — nezūdošs tvnet.lv 2005. gada 3. novembrī kā arī akciju sabiedrības BALTA pirmais prezidents.

No 2007. gada Priedītis bija "Latvijas Krājbankas" valdē, bet 2009. gadā viņu ievēlēja valdes priekšsēdētāja amatā. Pēc Krājbankas kraha 2011. gada beigās Priedīti apcietināja, turot aizdomās par pilnvaru ļaunprātīgu izmantošanu un pārsniegšanu.Ivars Priedītis delfi.lv No 2011. gada novembra līdz 2012. gada janvārim viņš atradās ieslodzījumā, krimināllietu par piesavināšanos lielā apmērā tiesai nodeva 2014. gadā. 2021. gada augustā Rīgas pilsētas Vidzemes priekšpilsētas tiesa Priedītim piesprieda brīvības atņemšanu uz pieciem gadiem.Bijušajiem "Krājbankas" īpašniekiem Antonovam un Priedītim piespriež cietumsodu un 27 miljonu eiro sodu Jauns.lv / LETA 2021. gada 19. augustā

 Atsauces 

Kategorija:1954. gadā dzimušie
Kategorija:Latvijas uzņēmēji